Aprilministeriet
Store norske leksikon,Historie,Norsk og nordisk historie,Norges historie,Norges historie fra 1884 til 1940
Aprilministeriet var en norsk regjering som ble dannet 3. april 1884, etter statsrådssaken tidligere samme år, da Christian Selmers ministerium var dømt ved riksretten. Statsminister i Aprilministeriet var Christian Homann Schweigaard, og denne regjeringen var et siste forsøk på å unngå en regjering av partiet Venstre.
Men den nye regjeringen opptrådte famlende og rådvilt, og 31. mai meddelte Schweigaard kong Oscar 2 at han ønsket å gå av. Da verken Ole Jacob Broch eller Ole Richter fikk dannet ny regjering, vendte kongen seg 23. juni til Johan Sverdrup, som hadde sitt ministerium ferdig 26. juni. Statsråder i Aprilministeriet Christian Homann Schweigaard (statsminister)  Carl Otto Løvenskiold (statsminister i Stockholm)  Ludvig Mariboe Benjamin Aubert (justisminister)  Herman Johan Foss Reimers (finansminister)  Nils Christian Egede Hertzberg (kirkeminister)  Thomas Cathinco Bang (innenriksminister) Lars Christian Dahll (arméminister) Halfdan Lehmann (konstituert marine- og postminister)  Ebbe Hertzberg (statsråd og medlem av statsrådsavdelingen i Stockholm)  Jacob Lerche Johansen (statsråd og medlem av statsrådsavdelingen i Stockholm) Les mer i Store norske leksikon statsrådssaken parlamentarisme norsk historie fra 1815 til 1905